VM/829/00.01.00.01/2019 Julkisen hallinnon tietovarantojen yleisen ohjauksen valmisteluryhmän asettamispäätösyleisen ohjauksen valmisteluryhmä

**Asettaminen** Valtiovarainministeriö on tänään asettanut julkisen hallinnon tietovarantojen yleisen ohjauksen valmisteluryhmän.

**Toimikausi** 31.5.2019–31.5.2020

**Tausta**  Eduskunta on hyväksynyt hallituksen esityksen laiksi julkisen hallinnon tiedonhallinnasta (tiedonhallintalaki, HE 284/2018). Tiedonhallintalain 6 §:ssä säädetään valtiovarainministeriön tehtävästä ohjata julkisen hallinnon yhteisten tietovarantojen yhteentoimivuutta. Tehtävän toteuttamiseksi valtiovarainministeriö huolehtii yhdessä ministeriöiden kanssa julkisen hallinnon tiedonhallintakartan ylläpidosta ja ylläpitää julkisen hallinnon tiedonhallinnan kehittämisen yleisiä linjauksia yhteisten tietovarantojen ja tietojärjestelmien yhteentoimivuuden edistämiseksi. Julkisen hallinnon tiedonhallintakartan sisällössä olisi samoja elementtejä kuin tietohallintolaissa tarkoitetussa julkisen hallinnon kokonaisarkkitehtuurin kuvauksessa.

Voimassa olevassa julkisen hallinnon tietohallinnon ohjauksesta annetussa laissa (634/2011, tietohallintalaki) säädetään viranomaisten velvoitteesta suunnitella ja kuvata kokonaisarkkitehtuurinsa sekä noudattaa tietojärjestelmien yhteentoimivuuden varmistamiseksi toimialakohtaisia yhteentoimivuutta edistäviä määrityksiä ja kuvauksia. Yhteentoimivuuden toteutumisen varmistamiseksi julkisen hallinnon tasolla on tiedonhallintalakiin sisältynyt säännökset valtiovarainministeriön tehtävästä huolehtia julkisen hallinnon kokonaisarkkitehtuurin suunnittelusta ja kuvaamisesta sekä arkkitehtuurin edellyttämien tietojärjestelmien yhteentoimivuuden kuvausten ja määritysten laatimisesta. Tiedonhallintalailla kumotaan tietohallintolaki.

Kokonaisarkkitehtuurin kuvausvelvoitteen toteuttamista ja tietojärjestelmien yhteentoimivuuden edistämistä on tuettu Julkisen hallinnon tietohallinnon neuvottelukunnan (JUHTA) osana toimivassa Julkisen hallinnon tietohallinnon kokonaisarkkitehtuurityöryhmässä (JHKA). Eri toimialoilla on toiminnassa myös toimialakohtaisia työryhmiä.

Tiedonhallintalaki vaikuttaa julkisen hallinnon viranomaisten suunnittelu- ja ohjaustehtävien sisältöön. Nykyisten tehtävien ja toimintatapojen muuttaminen vastaamaan tiedonhallintalaissa säädettyjä velvoitteita edellyttää laaja-alaista valmistelua tehtävistä vastaavien viranomaisten kesken.

**Tavoitteet** Julkisen hallinnon tietovarantojen yleisen ohjauksen valmistelun tavoitteena on suunnitella toimintatavat ja menettelyt viranomaisten tietovarantojen keskinäinen yhteentoimivuuden varmistamiseksi tiedonhallintalain tarkoituksen mukaisesti.

Valmistelun tavoitteena on muodostaa sisältö julkisen hallinnon tiedonhallinnan järjestämistä koskevan kuvauksen (*tiedonhallintakartta*) ja ylläpitomenettelyt kuvauksen sisältämän tiedon ylläpitämiseksi. Tiedonhallintalaissa tiedonhallintakartan tarkoitukseksi on määritelty riittävän laaja ja kattava kuvauksen muodostaminen julkisen hallinnon toimintaa tukevan tiedonhallinnan järjestämisestä sekä tietovarantojen välisistä tietovirroista keskeisten yhteentoimivuuden ongelmakohtien sekä niiden vaikutusten arvioimiseksi. Lisäksi kuvaus muodostaisi jatkossa paremmat lähtökohdat arvioida laajojen hallinnollisten tai rakenteellisten muutosten vaikutuksia tiedonhallinnasta vastaaville viranomaisille.

Tietovarantojen ja tietojärjestelmien yhteentoimivuutta edistävien linjausten tarkoituksena olisi semanttista yhteentoimivuuden varmistaminen julkisen hallinnon yhteisissä tietovarannoissa tietojärjestelmien vaihtamien tietoaineistojen muotojen ja merkityssisältöjen osalta. Tavoitteen saavuttaminen edellyttäisi muun muassa sitä, että julkisen hallinnon yhteisten tietovarantojen sanastojen määrittelyä sekä toimialakohtaisten yhteentoimivuuden linjausten laatimista koordinoitaisiin ja ohjattaisiin yhteisten menettelyn avulla. Linjausten ylläpito tarkoittaisi myös yhteentoimivuuden toteuttamisessa tarvittavien tietomääritysten kokoamista yhteiseen palveluun saataville, kehityshankkeissa syntyvien määritysten harmonisointia ja linkittämistä Euroopan unionin tasoiseen määritystyöhön sekä määritysten käyttökelpoisuuden varmistavaa hallintamallia.

**Tehtävät** Julkisen hallinnon tietovarantojen yleisen ohjauksen valmisteluryhmän tehtävänä on:

* Määritellä tiedonhallintalain 6 §:ssä tarkoitetun tiedonhallintakartan sisältö ja suunnitella tiedonhallintakartan ylläpidon organisointi ja menettelytavat.
* Kartoittaa ja analysoida voimassa olevat julkisen hallinnon yhteentoimivuutta edistävät linjaukset ja tehdä ehdotukset niiden kehittämisestä.
* Suunnitella tiedonhallinnan yleisten linjausten valmistelun ja ylläpidon organisointi ja menettelytavat
* Suunnitella tiedonhallintalain 22.3 ja 30 §:ssä tarkoitetut menettelyt useiden viranomaisten välisen tiedon luovutuksen kartoittamiseen sekä teknisten rajapintojen avulla tapahtuvan tiedon luovuttamisen yhteiseen suunnitteluun.

**Tuotokset** Julkisen hallinnon tietovarantojen yleisen ohjauksen valmisteluryhmän tuotokset ovat:

* kuvaus tiedonhallintakartan sisällöstä,
* suunnitelma tiedonhallintakartan ylläpidon organisoinnista ja menettelytavoista,
* kuvaus voimassa olevista julkisen hallinnon tietovarantojen yhteentoimivuutta edistävistä linjauksista,
* suunnitelma julkisen hallinnon tietovarantojen yhteentoimivuutta edistävistä linjausten kartoittamisesta tiedonhallintalain 30.4 §:n mukaisesti sekä
* kuvaus hyvästä käytännöstä usean viranomaisen välisen tiedonluovutuksen suunnittelusta.

**Organisointi**

neuvotteleva virkamies Riitta Autere, valtiovarainministeriö (puheenjohtaja)

erityisasiantuntija Seija Luostarinen, valtioneuvoston kanslia

tietohallintopäällikkö Jyrki Paloposki, ulkoministeriö

erityisasiantuntija Jari Jauhiainen, oikeusministeriö,

varajäsen: johtava asiantuntija Mikko Aaltonen,

oikeusministeriö

erityisasiantuntija Risto Niskanen, sisäministeriö,

varajäsen: johtava asiantuntija Ismo Parviainen

sisäministeriö

neuvotteleva virkamies Aulikki Pakanen, puolustusministeriö,

varajäsen: neuvotteleva virkamies Mikko Soikkeli

puolustusministeriö

neuvotteleva virkamies Jani Heikkinen, valtiovarainministeriö / KAO

hallitusneuvos Matti Sillanmäki, opetus- ja kulttuuriministeriö,

varajäsen: kehittämispäällikkö Tero Huttunen,

opetus- ja kulttuuriministeriö

tietohallintojohtaja Antti Vertanen, maa- ja metsätalousministeriö,

varajäsen neuvotteleva virkamies Jere Rajalin,

maa- ja metsätalousministeriö

erityisasiantuntija Mika Vuorinen, liikenne- ja viestintäministeriö,

varajäsen: kehittämisneuvos Tiina Kaunisto,

liikenne- ja viestintäministeriö

johtava asiantuntija Tanja Karvonen, työ- ja elinkeinoministeriö,

varajäsen: kehitysjohtaja Tiina Tikka,

työ- ja elinkeinoministeriö

erityisasiantuntija: Mikko Huovila, sosiaali- ja terveysministeriö,

varajäsen: erityisasiantuntija Tuija Kaisla,

sosiaali- ja terveysministeriö

erityisasiantuntija Saku Härkönen, ympäristöministeriö,

varajäsen nimetään myöhemmin

erityisasiantuntija Jari Ylikoski, Suomen Kuntaliitto,

varajäsen: Tommi Karttaavi, tietoyhteiskunta-asioiden johtaja, Suomen Kuntaliitto ry

kehityspäällikkö Jaakko Ståhlberg, Turun kaupunki,

varajäsen: tietoarkkitehti Tiia Ojala, Tampereen kaupunki

projektipäällikkö Katja Penttinen, Kuopion kaupunki,

varajäsen: projektipäällikkö Arto Issakainen, Helsingin kaupunki

Valmisteluryhmän ohjausryhmänä toimii tiedonhallintalain täytäntöönpanon ohjausryhmä.

Valmisteluryhmä voi tarvittaessa kutsua ulkopuolisia asiantuntijoita.

**Kustannukset ja rahoitus**

Julkisen hallinnon tietovarantojen yleisen ohjauksen valmisteluryhmän työ tehdään virkatyönä. Työskentelyyn osallistuville ulkopuolisille tahoille ei makseta erillisiä korvauksia.

Ylijohtaja, ICT-johtaja Anna-Maija Karjalainen

Lainsäädäntöneuvos, yksikön päällikkö Sami Kivivasara

Jakelu valtioneuvoston kanslia

ulkoministeriö

oikeusministeriö

sisäministeriö

puolustusministeriö

opetus- ja kulttuuriministeriö

maa- ja metsätalousministeriö

liikenne- ja viestintäministeriö

työ- ja elinkeinoministeriö

sosiaali- ja terveysministeriö

ympäristöministeriö

Suomen Kuntaliitto ry

Helsingin kaupunki

Kuopion kaupunki

Tampereen kaupunki

Turun kaupunki

valtiovarainministeriö / KAO